Strijdvlag

A strijdvlag (en flamenco bandera de luita) ye una bandera feita servir por partius politicos y organizacions ligatas a o movimiento flamenco. Ista bandera no ye oficial por lo que no se mete en as fronteras d'os edificios d'institucions flamencas que fan servir como bandera oficial una insignia pareixita.

 Luita 
A parti d'o movimiento flamenco que luita por a independencia de Flandres, considera ista bandera como "a que menos ha estato contaminata por as concesions a os francofonos"“de vlag die het minst bezoedeld is geraakt met toegevingen aan de Franstaligen,” parolas d'Ivan Mertens de Vlaanderen Vlagt, en una reunión d'o movimiento popular flamenco (Vlaamse Volksbeweging) en 2003, mientres que a bandera oficial, adoptata por o Parlamento flamenco, que leva un lión rampant con as garras y a luenga de gules, se veye como a bandera d'una Belchica federal d'a que Flandres no obtendrá pas a plena autonomía. A prencipal diferencia con a bandera oficial ye a color roya (en heraldica «de gules») d'as garras y d'a luenga. A elección d'ista color ta as garras y a luenga s'ha interpretato a sobén, por bels nacionalistas flamencos, como provenient d'a bandera tricolor, que ye de colors sable (negro), d'oro (amariello) y gules (royo). Por o que, a mayoría de nacionalistas flamencos s'estiman mas de fer servir a bandera negra y amariella (en heraldica "sable y oro").

Manimenos, a cuestión de si o lión de Flandres teneba orichinalment u no a luenga y as garras royas, contina estando obchecto de debate. a primera imachen d'un lión de Flandres, data d'o sieglo XIII y se veye un lión de tot negro (de sable) sobre un campo amariello (d'oro). En as imáchens d'o sieglo XIII, a color d'as garras y a luenga no siempre s'indican explicitament. En l'armorial Wijnbergen, que data de zaguerías d'o sieglo XIII, o lión ye negro de tot. En a segunda metat d'o sieglo XIV, o heraldo Claes Heynenszoon dito Gelre treballa en o famoso armorial de Gelre que contiene, entre atras, as armas de Flandres  Héraldique européenne. Armorial de Gelre, folio blad 1 recto  y as de Loís de Male, conte de Flandres Héraldique européenne. Armorial de Gelre, folio 80r. Os dos escudos identicos d'o conte y d'o condau de Flandres representan a luenga y as garras en gules (royo). Ye posible que as colors de l'armorial de Wijnbergen sian inexactas y que as armas d'o conte Felipe d'Alsacia ya tenesen os detalles en royo.

Referencias 

Categoría:Banderas de Belchica
Categoría:Banderas politicas
Categoría:Banderas con animals
Categoría:Nacionalismo flamenco